CELEX: C2005/243/11
Language: et
Date: 2005-10-01 00:00:00
Title: Kohtuasi C-285/05: Eelotsusetaotlus, mille esitas Symvoulio tis Epikrateias 10. mai 2005. aasta otsusega kohtuasjas Enosi Efopliston Aktoploїas, ANEK, Minoїkes Grammes, N.E. Lesvou ja Blue Star Ferries versus Ypourgos Emporikis Naftiliías ja Ypourgos Aigaíou

1.10.2005   
            
            
               ET
            
            
               Euroopa Liidu Teataja
            
            
               C 243/8
            
         Eelotsusetaotlus, mille esitas Symvoulio tis Epikrateias 10. mai 2005. aasta otsusega kohtuasjas Enosi Efopliston Aktoploїas, ANEK, Minoїkes Grammes, N.E. Lesvou ja Blue Star Ferries versus Ypourgos Emporikis Naftiliías ja Ypourgos Aigaíou
   (Kohtuasi C-285/05)
   (2005/C 243/11)
   Kohtumenetluse keel: kreeka
   Euroopa Ühenduste Kohus on saanud Symvoulio tis Epikrateias'e 10. mai 2005. aasta otsusega esitatud eelotsusetaotluse kohtuasjas Enosi Efopliston Aktoploїas, ANEK, Minoїkes Grammes, N.E. Lesvou ja Blue Star Ferries v. Ypourgos Emporikis Naftiliías ja Ypourgos Aigaíou, mis saabus Euroopa Kohtu kantseleisse 15. juulil 2005.
   Symvoulio tis Epikrateias küsib Euroopa Kohtult eelotsust järgmistes küsimustes:
   
               a)
            
            
               Kas üksikisikud võivad, arvestades nõukogu 7. detsembri 1992. aasta määruse (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) (EÜT L 364) artikli 6 lõiget 3, viidata nimetatud määrusele enne 1. jaanuarit 2004 Kreeka seadusandja poolt vastuvõetud õigusnormide kehtivuse vaidlustamiseks?
            
         
               b)
            
            
               Kui vastus esimesele küsimusele on jaatav, siis kas määruse (EMÜ) nr 3577/92 artiklitega 1, 2 ja 4 on kooskõlas siseriiklikud õigusnormid, mille kohaselt laevaomanikud saavad osutata merekabotaaži teenust vaid teatud selleks pädeva siseriikliku asutuse poolt iga-aastaselt kindlaksmääratud liinidel ning ametliku tegevusloa olemasolu korral, mis antakse järgmiste iseloomulike tunnustega loakorra raames: i) see puudutab eranditult kõiki saari teenindavaid liine ja ii) siseriiklikud asutused võivad teenuse osutamise loa taotluse heaks kiita muutes oma kaalutlusõiguse raames ja ilma kohaldatavate kriteeriumite eelneva kindlaksmääramiseta ühepoolselt taotlust teenuse osutamise sagedust, katkestusperioodi ning teenuste hinda puudutavas osas?
            
         
               c)
            
            
               Kui vastus esimesele küsimusele on jaatav, siis kas siseriiklik seadusandlus, mis näeb ette, et laevaomanik, kellele administratsioon on andnud (pärast esitatud taotluse heakskiitmist selle algsel kujul või pärast laevaomaniku nõusolekul muudatuste sisseviimist) loa teatud liinil teenuse osutamiseks, peab põhimõtteliselt teenindama käsitletavat liini katkematult kogu aastase täitmisperioodi vältel ning hoiustama enne teenuse osutamise alustamist nimetatud kohustuse täitmise tagamiseks garantiikirja, millega garanteeritud summast jääb ta käsitletava kohustuse eiramise või puuduliku täitmise korral täielikult või osaliselt ilma, kujutab endast teenuste osutamise vabaduse piirangut Euroopa Ühenduse asutamislepingu artikli 49 tähenduses?
            
         
               d)
            
            
               Kas siseriiklik seadusandlus, mis keelab täielikult teatud vanuses laevade kasutamise kohalikel reisidel, on vastuolus nõukogu 17. märtsi 1998. aasta direktiivi nr 98/18/EÜ reisilaevade ohutuseeskirjade ja -nõuete kohta (EÜT L 144) asjaomasel ajavahemikul kohaldatava, see tähendab Euroopa Parlamendi ja nõukogu 14. aprilli 2003. aasta direktiiviga 2003/24/EÜ (ELT L 123) tehtud muudatuse eelse versiooni artikli 5 lõike 2 ja artikli 6 lõike 3 punktidega a, b, c, f ja g?